stanford-oval/wikipedia huggingface dataset:
נחלת שבט ראובן
גבולות השבט

טו וַיִּתֵּן מֹשֶׁה לְמַטֵּה בְנֵי-רְאוּבֵן לְמִשְׁפְּחֹתָם. טז וַיְהִי לָהֶם הַגְּבוּל מֵעֲרוֹעֵר אֲשֶׁר עַל-שְׂפַת-נַחַל אַרְנוֹן וְהָעִיר אֲשֶׁר בְּתוֹךְ-הַנַּחַל וְכָל-הַמִּישֹׁר עַל-מֵידְבָא.  יז חֶשְׁבּוֹן וְכָל-עָרֶיהָ אֲשֶׁר בַּמִּישֹׁר דִּיבֹן וּבָמוֹת בַּעַל וּבֵית בַּעַל מְעוֹן. יח וְיַהְצָה וּקְדֵמֹת וּמֵפָעַת.  יט וְקִרְיָתַיִם וְשִׂבְמָה וְצֶרֶת הַשַּׁחַר בְּהַר הָעֵמֶק. כ וּבֵית פְּעוֹר וְאַשְׁדּוֹת הַפִּסְגָּה וּבֵית הַיְשִׁמוֹת. כא וְכֹל עָרֵי הַמִּישֹׁר וְכָל-מַמְלְכוּת סִיחוֹן מֶלֶךְ הָאֱמֹרִי אֲשֶׁר מָלַךְ בְּחֶשְׁבּוֹן אֲשֶׁר הִכָּה מֹשֶׁה אֹתוֹ וְאֶת-נְשִׂיאֵי מִדְיָן אֶת-אֱוִי וְאֶת-רֶקֶם וְאֶת-צוּר וְאֶת-חוּר וְאֶת-רֶבַע נְסִיכֵי סִיחוֹן יֹשְׁבֵי הָאָרֶץ. כב וְאֶת-בִּלְעָם בֶּן-בְּעוֹר הַקּוֹסֵם הָרְגוּ בְנֵי-יִשְׂרָאֵל בַּחֶרֶב אֶל-חַלְלֵיהֶם.  כג וַיְהִי גְּבוּל בְּנֵי רְאוּבֵן הַיַּרְדֵּן וּגְבוּל  זֹאת נַחֲלַת בְּנֵי-רְאוּבֵן לְמִשְׁפְּחוֹתָם הֶעָרִים וְחַצְרֵיהֶן.
לפי הכתוב ביהושע י"ג מקיפה הנחלה את חבליה הדרומיים של עבר הירדן. גבולה מסומן מנחל ארנון עד ואדי חיסבאן אשר נפגש עם עמון ומנהר הירדן באזור ים המלח ועד המדבר השוכן במזרח.
התיאור בספר יהושע שונה מתיאורה של הנחלה המופיע בספר במדבר, פרק ל"ב, פסוקים ל"ד–ל"ה. בתיאור זה הערים ערוער, דיבון ועטרות שופן הנכללות בתיאור בנחלה ביהושע נמצאות בתחומי נחלת שבט גד. דיבון אודותיה נכתב בספר יהושע נקראת בספר במדבר דיבון גד. זאת עדות להתנחלות שבט גד בדיבון שבתחומי נחלת ראובן. שבט גד מוזכר במצבת מישע: "ואיש גד ישב בארץ עטרות מעולם". מידע זה מלמד שבנחלת השבט התיישבו שבטים נוספים. ייתכן כי תחום הנחלה המוצג בפרק הוא אזור מנהלי הכולל את נחלת ראובן שתיאור גבולה מופיע בספר במדבר. יש הסוברים כי באזור התיישבו אף מואבים, וזאת מערכת מנהלתית מאורגנת מימי ממלכת ישראל המאוחדת. האזור המנהלי המופיע ביהושע דומה בתיאורו לתיאור המחוז השנים עשר של ממלכת שלמה כפי שמתואר בספר מלכים א', פרק ד', פסוק י"ט.
הכתוב בדברי הימים א', ה' מתאר את האזור בימי מלכות שאול: " י וּבִימֵי שָׁאוּל עָשׂוּ מִלְחָמָה עִם-הַהַגְרִאִים וַיִּפְּלוּ בְּיָדָם וַיֵּשְׁבוּ בְּאָהֳלֵיהֶם עַל-כָּל-פְּנֵי מִזְרָח לַגִּלְעָד.". מכתוב זה עולה כי צורת המגורים האופיינית לשבטים נודדים הייתה באוהלים. מהפסוק בדברי הימים א', ה י', ניתן לשער כי התנחלות שבט ראובן טרם הושלמה בימי שאול.
הערות שוליים

↑  ספר במדבר, פרק ל"ב, פסוקים ל"ד–ל"ה
↑  ספר דברי הימים א', פרק ה', פסוק י'
↑  גרשון גליל, עולם התנ"ך: יהושע, תל אביב, דודזון עתי, 1994,, עמ' 131
↑  ספר דברי הימים א', פרק ה', פסוק י'
↑  מיכאל קוכמן, עולם התנ"ך: במדבר, תל אביב, דוידזון עתי, 1997, עמ' 184
| ספר יהושע |
| --- | --- | --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |  |
| חלוקת הארץ לשבטים | נחלת שבט ראובן • נחלת שבט שמעון • נחלת שבט יהודה  (רשימת ערי יהודה) • נחלת שבט יששכר • נחלת שבט זבולון • נחלת שבט דן • נחלת שבט נפתלי •  נחלת שבט גד • נחלת שבט אשר • נחלת שבט אפרים • נחלת שבט מנשה •  נחלת שבט בנימין • ערי הלויים • ערי המקלט |  |
| סיום ספר יהושע | מזבח שניים וחצי השבטים • נאום יהושע • הברית בשכם |  |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |  |
נותן חסות (חקיקה)

נותן חסות או פטרון הוא אדם, בדרך כלל מחוקק, המציג הצעת חוק. מי שתומך בו ידוע בשם שותף בחסות (קוספונסור או קופטרון).
הקונגרס האמריקאי

נותן החסות בקונגרס של ארצות הברית הוא חבר בבית הנבחרים של ארצות הברית או בסנאט המציג הצעת חוק. הוועדות(אנ') גם הם נותנות לפעמים חסות לחקיקה.
בניגוד לנותן חסות, שותף חסות (קונספונסר) הוא סנאטור או נציג המוסיף את שמו להצעת החוק כתומך חסות. "קוספונסור ראשוני" הוא סנאטור או נציג שרשום כקונספונסור בזמן הצגתו של הצעת החוק. קוספונסור שהתווסף מאוחר יותר ידוע בשם "קוספונסור נוסף".
אין הגבלה על מספר נותני החסות, ובחלק מהצעות החוק יש מאות כאלו.
הערות שוליים

↑  "Bills Introduced / Bills Referred / Sponsor (CongressionalGlossary.com)". hobnob blog. TheCapitol.net. נבדק ב-3 במאי 2014. {{cite web}}:  (עזרה)
1 2 3 4  Johnson, Charles. "How Our Laws Are Made", United States House of Representatives (2003).
↑  Fitch, Brad. “Media Relations Handbook for Agencies, Associations, Nonprofits, And Congress” (TheCapitol.Net 2004): “Some bills have hundreds of cosponsors, since members can easily add their support to any bill introduced and sometimes do it verbally without notifying staff.”
נורדיסק פמילייבוק

| --- | --- |

 מידע כללי
 שפת המקור:  שוודית 
 סוגה:  אנציקלופדיה 
 הוצאה
 תאריך הוצאה:  1876 
 
מהדורת הינשוף
נורדיסק פמילייבּוּק (Nordisk familjebok, "ספר המשפחה הנורדי") הייתה אנציקלופדיה שוודית שיצאה לאור בין השנים 1876 ו-1957.
מהדורתה הראשונה פורסמה בעשרים כרכים בין 1876 ו-1899. השנייה פורסמה בין השנים 1904 ו-1926 בשלושים ושמונה כרכים והייתה האנציקלופדיה המקיפה ביותר שפורסמה בשפה השוודית. היא ידועה בשוודיה בשם "מהדורת הינשוף" (Uggleupplagan), בשל הינשוף שהופיע על כריכתה. שתי מהדורות נוספות של האנציקלופדיה פורסמו עד שנת 1957. זכויות היוצרים לשתי הגרסאות הראשונות פקעו ונמצאות עתה ברשות הציבור.
בשנות התשעים החלה אוניברסיטת לינשפין בשוודיה בפרויקט רונברג שכוונתו לספק העתקים דיגיטליים של ספרים נורדיים. בשנת 2001 הוצעה מהדורה סרוקה מלאה של כל 45,000 עמודי האנציקלופדיה, והם נגישים מעמוד הבית של הפרויקט.
נ.ב. החתול שלך מת!

|  מידע כללי |
| --- | --- |
 מאת:  ג'יימס קירקווד ג'וניור
 שפת המקור:  אנגלית
 סוגה:  רומן 
 תקופת התרחשות:  תקופת חג המולד 
 הוצאה
 הוצאה בשפת המקור:  Puffin Books
 תאריך הוצאה:  1973
 מספר עמודים:  223
 קישורים חיצוניים
 מסת"ב:  מסת"ב 978-0446829342
 
נ.ב. החתול שלך מת! (באנגלית: P.S. Your Cat Is Dead) הוא רומן מאת ג'יימס קירקווד ג'וניור, שפורסם לראשונה בשנת 1972, עיבוד למחזה שכתב קודם לכן. הרומן והמחזה עובדו מאוחר יותר לסרט קולנוע באותו השם.
תקציר העלילה

לאחר שננטש על ידי חברתו בערב הסילבסטר, ועדיין לא מודע לכך שהחתול האהוב שלו בובי סיל מת בבית חולים וטרינרי, השחקן הניו יורקי האבוד ג'ימי זול מרגיש מדוכא ולא יציב כשהוא נתקל בויטו, עבריין הפורץ לדירתו. ג'ימי הזועם מכה את הזר עד לאובדן הכרה וקושר אותו לכיור המטבח שלו. ג'ימי מתחיל לענות את השבוי המבועת שלו; עם זאת, עד מהרה הזוג הלא צפוי מקים ברית מסוימת. ויטו מספר לג'ימי שפעם היה נשוי, אך אשתו עזבה אותו לאחר שגילתה שהוא הומו, ולקחה איתה את הילדה שלהם. ג'ימי מתחיל לפקפק בזהות המינית של עצמו, ככל שמערכת היחסים שלו עם ויטו מתפתחת, ומקבלת מימד הומוארוטי. הוא מחליט להשתמש באסיר שלו על מנת לנקום באהובתו לשעבר קייט, ובסופו של דבר השניים, ג'ימי וויטו, כעת עובדים כצוות, מוכרים חבילת סמים גנובה ובורחים יחד.
הפקות תיאטרון > הפקת ברודוויי המקורית 1975

לאחר חמש הצגות הרצה, התקיים ערב הבכורה הרשמי של ההצגה בברודוויי ב-7 באפריל 1975. ההצגה, בבימויה של ויויאן מטלון, הועלתה 16 פעמים בתיאטרון על שם ג'ון גולדן. צוות השחקנים המקורי כלל את קיר דוליי, טוני מוסנטה וג'ניפר וורן. על מחזה זה, קירקווד היה מועמד לפרס Drama Desk בקטגוריית המחזה החדש הטוב ביותר, ומונטה היה מועמד לפרס Drama Desk בקטגוריית השחקן הטוב ביותר.
לאחר שנעשו מספר שינויים במחזה בראשית שנות ה-80, המחזה הועלה מחדש בתיאטרון Circle in the Square שבאוף ברודוויי.
הפקות תיאטרון > ברחבי העולם > מקסיקו

במקסיקו, המחזה הזה הועלה לראשונה בשנת 1983, תחת השם "P.D. Tu gato ha muerto", בכיכובם של מנואל אוג'דה בתפקיד ג'ימי והומברטו זוריטה בתפקיד אדי. המחזה הוצג שוב בין השנים 1997–2000, בכיכובו של אוטו סירגו בתפקיד ג'ימי. את דמותו של אדי גילמו לאורך השנים מספר שחקנים, בהם הקטור סוברון, חואן סולר, חאווייר אורטיז, הקטור סוארז גומיז, חבייר פוזה וסבסטיאן רולי. המחזה הוצג במספר ערים ברחבי ארצות הברית עם חואן סולר כחלק מצוות השחקנים.
הפקות תיאטרון > ברחבי העולם > ברזיל

בשנת 2004 המחזה הועלה בסאו פאולו, תחת השם "P.S.: Seu Gato Morreu", בבימויו של ג'רבס הומן דה מלו, כשאת דמותו של ג'ימי גילם טקו טברס, שהפיק ותרגם המחזה לפורטוגזית. את דמותה של קייט גילמה פולה פיקרלי. את דמויותיהם של ויטו ופרד גילמו לואיס ארוג'ו ואדוארדו אסטרלה, בהתאמה.
הפקות תיאטרון > ברחבי העולם > גרמניה

ההפקה הגרמנית הראשונה של המחזה הועלתה ב-29 בינואר 2011 בברלין, על בימת תיאטרון "Jüdisches Theater Bimah", בבימויו של תומאס מאול. בעוד תפקידיהם של ויטו (בגילומו של מרקוס ריקסינגר) ובת-זוגו של ג'ימי קייט (קתרין סטפן) נלקחו מתוך המחזה המקורי כפי שהם, דמותו של ג'ימי זול שונתה להיות אישה: ג'ני זולא (יסמין סטק), ובכך הופכת את מערכת היחסים של דמות זו עם זו של קייט ללסבית.
עיבוד קולנועי

בשנת 2002, סטיב גוטנברג עיבד את המחזה ואת הרומן לסרט קולנוע באורך מלא. גוטנברג ביים את הסרט על פי תסריט אוות כתב בשיתוף עם ג'ף קורן, והוא מככב בו בתפקיד ג'ימי. עוד מככבים בסרט: סינתיה ווטרוס בתפקיד קייט (חברתו לשעבר של ג'ימי) ולומברדו בויאר בתפקיד אדי (הפורץ הצעיר). הסרט הוקרן בפסטיבל הקולנוע ההומו-לסבי הבינלאומי של פילדלפיה בשנת 2002.
לקריאה נוספת

Egan, Sean (2011). Ponies & Rainbows: The Life of James Kirkwood. Oklahoma: BearManor Media. ISBN 978-1-59393-680-8.
נטליה פודולסקייה

| --- | --- |

 לידה:  20 במאי 1982 (בת 42) מוהילב, ברה"מ 
 שם לידה:  Наталья Юрьевна Подольская 
 מוקד פעילות:  בלארוס בלארוס
 תקופת הפעילות:  מ-2005
 מקום לימודים:  Institute of Contemporary Art 
 סוגה:  פופ רוק 
 שפה מועדפת:  רוסית 
 חברת תקליטים:  Velvet Music 
 בן או בת זוג:  Vladimir Presnyakov Jr (5 ביוני 2010–?) 
 צאצאים:  Artemiy Presnyakov 
 מספר צאצאים:  1 (נכון ל־5 ביוני 2015) 
 פרופיל ב-IMDb
 
נטליה יורוונה פודולסקייה (ברוסית: Наталья Ю́рьевна Подольская; נולדה ב-20 במאי 1982) היא זמרת בלארוסית, שייצגה את רוסיה באירוויזיון 2005.
ביוגרפיה

פודולסקייה נולדה במוגילב, בגיל תשע החלה ללמד נגינה על פסנתר ושירה בבית ספר למוזיקה, בנעוריה זכתה במספר תחרויות מוזיקה.
בין השנים 1999 ל-2004 היא למדה משפטים בבית ספר פרטי למשפטים ובנוסף לקחה חלק במופעי מוזיקה בטלוויזיה והרדיו של בלארוס, ב-2002 עלתה לגמר בפסטיבל הטלוויזיוני ‘On the Crosses of Europe’, באותה שנה עברה למוסקבה והחלה ללמוד בבית ספר לאומנויות בעיר, היא התפרסמה כשהופיעה בפסטיבל הבזאר הסלאבי שבויטבסק, פסטיבל ידוע למוזיקה סלאבית.
בתחילת 2003 שני מלחינים כתבו עבורה שיר והציעו לה לקחת חלק בתחרות האירוויזיון כנציגת בריטניה, אך היא הייתה נחושה לייצג אך ורק את ארץ מולדתה בלארוס, ב-2004 ניגשה למבחני הבד של מפעל הכוכבים ובמסגרת זו ניתנה לה הזדמנות להקליט את אלבומה הראשון "Поздно" שיצא בדצמבר 2004, לאחר שב-2004 לא ניצחה בגמר הלאומי לאירוויזיון שאורגן על ידי הטלוויזיה הבלארוסית, היא החליטה לנסות להגיע לאירוויזיון כנציגת רוסיה, ב-2005 לקחה חלק בתחרות הגמר הלאומי של רוסיה עבור אירוויזיון 2005 עם השיר "אף אחד לא פוגע באף אחד", צופי הטלוויזיה בחרו אותה כזוכה והיא קיבלה את מספר הקולות הרב ביותר בהצבעה הטלאפוניתEurovision 2005 Natalia Podolskaya, esckaz.com, בתחרות שנערכה בקייב היא הגיעה למקום ה-15 עם 57 נקודות.
ב-2010 לקחה חלק בתוכנית הרוסית של רוקדים עם כוכבים.
נורדית עתיקה

| --- | --- |

 מדינות:  דוברה בעבר בשטחים המכונים כיום סקנדינביה, וכן גם באיסלנד, גרינלנד, איי פארו, האי מאן, האיים הבריטים, וינלנד, בסביבות נהר הוולגה, ובמקומות נוספים כשפת מסחר.
 אזורים:  לא מדוברת כיום
 דוברים:  לא ידוע
 שפת אם:  אין
 כתב:  רוני
 משפחה:  הודו אירופאית גרמאנית עתיקה גרמאנית צפונית נורדית עתיקה
 לאום:  אין
 מוסד:  אין
 קוד שפה:  non 
 קוד ISO 639-2:  non 
 קוד ISO 639-3:  non 
 ראו גם:  שפה • כתב • רשימת שפות
 
נורדית עתיקה היא שפה גרמאנית עתיקה שדוברה על ידי הנורדים במהלך התקופה הוויקינגית, ועד לשנת 1300 בערך, ממנה התפתחו השפות הצפון גרמניות המודרניות כגון שוודית, נורווגית, דנית ואיסלנדית.
הנורדית התפתחה במאה השמינית מהשפה הפרוטו-נורדית, שהתפתחה מהפרוטו-גרמאנית. במשך רוב הזמן נכתבה השפה הנורדית העתיקה בכתב הרוני, אך בתקופה מאוחרת יותר נכתבה במקומות מסוימים גם בכתב הלטיני. השפה נחלקה לשלושה דיאלקטים נפרדים: "נורדית מערבית עתיקה", שממנה התפתחה הנורווגית העתיקה הפרואיזית והאיסלנדית, "נורדית מזרחית עתיקה", שהייתה הבסיס לשוודית ולדנית, ו"גוטנית עתיקה" (Old Gutnish), שגלגוליה היום מקושרים לרוב ל"נורדית המזרחית העתיקה".
השפה הופצה באירופה ובמקומות נוספים עם הכיבוש הוויקינגי. היא שימשה באזורים שנכבשו כשפת השלטון והמסחר, ושימשה כלינגואה פרנקה.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני-משופתת | וילוני-משופתת | וילוני | וילוני | חכי | חכי | בתר־מכתשי | בתר־מכתשי | מכתשי | מכתשי | שיני | שיני | שפתי-שיני | שפתי-שיני | שפתי | שפתי |
| אפי |  |  |  |  | [ŋ] |  |  |  |  |  |  |  | /n/ |  |  |  | /m/ |  |
| סותם |  |  |  |  | /g/ | /k/ |  |  |  |  |  |  | /d/ | /t/ |  |  | /b/ | /p/ |
| חוכך |  |  |  |  | [ɣ] |  |  |  |  |  |  | /s/ | [ð] | /θ/ | [v] | /f/ |  |  |
| מקורב (צדי) |  | /h/ | /w/ | ?ʍ |  |  | /j/ |  | [ʀ] |  |  |  |  |  |  |  |  |  |
| מקורב (צדי) |  |  |  |  |  |  |  |  |  |  | /l/ |  |  |  |  |  |  |  |
| רוטט |  |  |  |  |  |  |  |  |  |  | /r/ |  |  |  |  |  |  |  |
מרי ראנד

מרי דניס ראנד, חברה (באנגלית: Mary Denise Rand, MBE; נולדה ב-10 בפברואר 1940) היא אתלטית עבר בריטית, אלופה אולימפית בעלת 3 מדליות ושיאנית עולם בקפיצה לרוחק. נוסף לכך, החזיקה בשיא העולם בקפיצה משולשת במשך 22 שנים. הייתה לאתלטית האישה הבריטית הראשונה במשחקים האולימפיים שזכתה במדליית זהב.
ביוגרפיה

ראנד נולדה וגדלה בשם מרי ביגנל (Mary Bignal) לאריק והילדה ביגנל, בעיירה וולס שבמחוז סאמרסט. לאחר שסיימה במקום שני באליפות בתי הספר בבריטניה בקפיצה לרוחק בשנת 1955, היא קיבלה מלגת ספורט. בהיותה בת 17 קבעה שיא בריטי חדש בקרב חמש בתוצאה של 4046 נקודות.
במשחקי האימפריה הבריטית וחבר העמים שנערכו בקארדיף, ויילס ביולי 1958 זכתה ראנד במדליית כסף בקפיצה לרוחק בתוצאה של 5.97 מטר. נוסף לכך, היא סיימה במקום חמישי בקפיצה לגובה. באליפות אירופה באתלטיקה שנערכה בסטוקהולם, שוודיה באוגוסט אותה שנה היא סיימה במקום שביעי בקרב חמש בשיא בריטי חדש של 4466 נקודות.
בשנת 1959 קבעה ראנד בקפיצה משולשת שיא עולם חדש של 12.22 מטר, שלא הוכר על ידי התאחדות האתלטיקה הבינלאומית (IAAF). שיא זה החזיק מעמד עד שנת 1981. נוסף לכך, היא קבעה שני שיאי בריטניה חדשים בקפיצה לרוחק (6.20 מטר) ובקרב חמש (4679 נקודות).
באולימפיאדת רומא (1960) סיימה ראנד במקום תשיעי בקפיצה לרוחק בתוצאה של 6.01 מטר, לאחר שפסלה את שני הניסיונות הראשונים שלה בשלב הגמר. בשלב המוקדמות היא קבעה שיא בריטי חדש של 6.33 מטר תוצאה שהייתה מספיקה למדליית הכסף. נוסף לכך, היא סיימה במקום רביעי בריצת 80 מטר משוכות בתוצאה של 11.1 שניות (תוצאה אלקטרונית - 11.22 שניות), בשלב חצי הגמר היא קבעה תוצאה של 11.0 שניות (תוצאה אלקטרונית - 11.16 שניות).
באליפות אירופה באתלטיקה שנערכה בבלגרד, לשעבר יוגוסלביה בשנת 1962 זכתה ראנד בשתי מדליות ארד, בקפיצה לרוחק בתוצאה של 6.22 מטר ובריצת שליחות 4x100 מטר בתוצאה של 44.9 שניות, אחרי פולין (44.5 שניות) ומערב גרמניה (44.6 שניות).
ביוגרפיה > אלופה אולימפית ושיאנית עולם

באולימפיאדת טוקיו (1964) זכתה ראנד ב-3 מדליות, אחת מכל סוג. מדליית זהב בקפיצה לרוחק בשיא עולם חדש של 6.76 מטר, לפני אירנה שווינסקה מפולין (6.60 מטר) וטטיאנה שלקנובה מברית המועצות (6.42 מטר). בשלב המוקדמות היא קבעה שיא אולימפי חדש של 6.52 מטר. שיא זה החזיק מעמד 4 שנים ונישבר באוויר הדליל בגבהים של מקסיקו סיטי על ידי ויוריקה ויסקופולאנו מרומניה (6.82). מדליית כסף בקרב חמש בתוצאה של 5035 נקודות (ריצת 80 מטר משוכות: 10.9 שניות, כדור ברזל: 11.05 מטר, קפיצה לגובה: 1.72 מטר, קפיצה לרוחק: 6.55 מטר וריצת 200 מטר: 24.2 שניות), אחרי אירינה פרס מברית המועצות (5246 נקודות) ולפני גלינה ביסטרובה אף היא מברית המועצות (4956 נקודות). מדליית ארד בריצת שליחות 4x100 מטר יחד עם ג'נט סימפסון, דפני ארדן ודורותי היימן בתוצאה של 44.0 שניות, אחרי פולין שקבעה שיא עולם חדש של 43.6 שניות וארצות הברית (43.9 שניות)
במשחקי האימפריה הבריטית וחבר העמים שנערכו בקינגסטון, ג'מייקה בשנת 1966 זכתה ראנד במדליית זהב בקפיצה לרוחק בתוצאה של 6.36 מטר.
בשנת 1968 עקב פציעה לא הצליחה ראנד להכלל בנבחרת בריטניה למשחקים האולימפיים שנערכו במקסיקו סיטי ולאחר מכן פרשה מספורט תחרותי בספטמבר אותה שנה.
חייה האישיים

בשנת 1961 פגשה את החותר סיד ראנד ולאחר 3 ימים הם החליטו להינשא ולאחר חמישה שבועות הם התחתנו. לזוג נולדה בת, אליסון. נישואים אלו החזיקו מעמד כ-5 שנים. בשנת 1969 היא נישאה בשנית לביל טומיי האמריקאי לאלוף האולימפי בקרב עשר מאולימפיאדת מקסיקו (1968). לזוג נולדו שתי בנות, סמנתה ושרה. לאחר 22 שנות נישואין הזוג התגרש. לאחר מכן נישאה לג'ון ריס וכיום הם חיים באטסקדרו, קליפורניה.
הישגים ותארים

בשנת 1964 הוכתרה ראנד על ידי ה-BBC בתואר אישיות השנה.
בשנת 1965 זכתה ראנד באות מסדר האימפריה הבריטית.
בשנת 2009 צורפה ראנד להיכל התהילה של אנגליה באתלטיקה.
שיאים איישיים

ריצת 200 מטר: 24.1 שניות (1963)
ריצת 80 מטר משוכות: 10.8 שניות (1963)
קפיצה לגובה: 1.72 מטר (1964)
קפיצה לרוחק: 6.76 מטר (1964) שיא עולם
קרב חמש: 5035 נקודות (1964)
הערות שוליים

↑  בשנת 1967 האתלטית אווה קלובוקובסקה מפולין הייתה האתלטית הראשונה שהורחקה מתחרויות ספורט לאחר בדיקת כרומטין לבדיקת מגדר, בעקבות חשד על המראה הגברי שלה, ולכן הוחלט ששיא העולם של נבחרתה בריצת שליחות 4x100 מטר ימחק והתוצאה שקבעה נבחרת ארצות הברית בריצה זו שהייתה טובה משיא העולם הקודם גם כן הוכרה כשיא עולם חדש.
| --- | --- |
בקרת זהויות :  World Athletics: 14346909
נטליה קורולבסקאיה

נטליה יורייבנה קורולבסקאיה (באוקראינית: Наталія Юріївна Королевська; נולדה ב-18 במאי 1975) היא פוליטיקאית ומדינאית אוקראינית, מנהיגת מפלגת "אוקראינה - קדימה!" (אנ'). חברת הראדה העליונה של הכינוס החמישי, השישי, השמיני והתשיעי.
ביוגרפיה

נטליה קורולבסקאיה נולדה בקרסני לוץ'. סיימה את התיכון עם מדליית כסף. אחר כך קיבלה שתי השכלות גבוהות. מחברת של יותר מ-10 מאמרים מדעיים על כלכלה.
משנת 2002 עד 2006, נטליה קורולבסקאיה הייתה חברת המועצה המחוזית לוהנסק, מזכירת הוועדה המתמדת לתעשייה, בינוי, שיכון ומסחר.
מאז 2006 - חברת העם של אוקראינה של הכינוס החמישי, מגוש יוליה טימושנקו. חברת המועצה הפוליטית של מפלגת האיחוד הכל-אוקראיני "מולדת". מזכירת ועדת הראדה העליונה למדיניות כלכלית, חברת המשלחת הקבועה לאספה הבין-פרלמנטרית של מדינות חבר העמים.
מחברת ושותפה מחברת של יותר מ-215 הצעות חוק. נושא: הגדלת התחרותיות של הכלכלה האוקראינית ופיתוח השוק המקומי, גירוי פיתוח עסקים קטנים ובינוניים, כמו גם שיפור אקלים להשקעות במדינה.
הערות שוליים

↑  Наталия Королевская - биография, фото, личная жизнь, карьера, семья, интересные факты, Без Табу (באנגלית)
↑  https://file.liga.net/persons/nataliya-korolevskaya
| --- | --- |
בקרת זהויות :  PLWABN: 9810693490205606  ISNI: 0000 0004 1890 0138  LCCN: n2013057820  VIAF: 305276425   WorldCat (עם VIAF): 305276425
נחלת שבט יהודה

נחלות שבטי ישראל. נחלת שבט יהודה צבועה בחום בדרום מפת ההתנחלויות
נחלת שבט יהודה נקבעה על ידי יהושע בן נון, לאחר סיום הכיבוש של ארץ כנען יחד עם קביעת שאר נחלות השבטים. הגבול הדרומי של הנחלה, שהוא גבול הדרומי של שבטי ישראל כולל תיאור עצמים גאוגרפיים – כמו "הימה" או "נחל מצרים", אזורים – כמו "מדבר צין" ותחומים כמו: "גבול אדום". נחלת השבט כוללת בתוכה גם את נחלת שבט שמעון. בנחלת שבט יהודה נמנו 48 ערים, המספר הגדול ביותר של ערים, אשר ניתנו לשבט אחד.
תיאור התנחלות שבט יהודה מופיע בספר יהושע ונחלק לארבעה חלקים עיקריים: בתחילה מופיעה ההבטחה למתן נחלת השבט לכלב בן יפונה. בהמשך מוסר הכתוב מידע על גבולות נחלת השבט, מכאן עובר הכתוב לתיאור כיבוש הר חברון ודביר, ולבסוף מוסר הכתוב את רשימת ערי יהודה שבתחום נחלת השבט.
ההבטחה לנחלה

ההבטחה למתן נחלה לשבט יהודה ניתנת לכלב בן יפונה. פסוקים אלו משמשים כמצג לסיפור התנחלות שבט יהודה. הרעיון המרכזי העומד בבסיסם של פסוקים אלה הוא לטעת בקורא מהו השכר הבא על נאמנות לה'. כלב בן יפונה זכה להתנחל ראשון בארץ כנען, בלא הגרלה כשאר השבטים ואף לפני אנשי שבטו. ספר יהושע מעמיד את איש שבט יהודה הנזכר לראשונה בספר, עכן בן כרמי אשר חטא בחרם והוצא להורג, כנגד נאמנותו של בן שבט אחר כלב בן יפונה.
גבולות נחלת שבט יהודה

יש הטוענים כי תיאור התנחלות שבט יהודה, חובר בידי מחבר שני של ספר יהושע. תיאור זה מופיע בתחילת תיאור ההתנחלות של שבטי עבר הירדן המערבי, וזאת כדי להדגיש את מעמדו הרם של שבט יהודה. נחלת השבט השתרעה מים המלח עד הים התיכון, מירושלים ועד לקדש ברנע. שטח נחלת שבט יהודה הוא הגדול ביותר מבין שטחם של שאר שבטי ישראל. גבולו הדרומי של שבט יהודה זהה לכתוב המתואר כגבולה הדרומי של הארץ בספר במדבר, פרק ל"ד, פסוקים ג'–ה'. במזרח גובלים ים המלח ונהר הירדן עד ליישוב בית חגלה. מערבה לבית חגלה ממשיך הגבול הצפוני של נחלת השבט. בגבול המתאר באריכות יתר ממשיך ועולה לכיוון מעלה אדומים, משם לכיוון מזרחו של הר הזיתים, משם נפגש הגבול עם עין רוגל, במפגש עם נחל קדרון וגיא בן הינום, משם הגבול חוצה את הרי ירושלים ובכיוון מערב הר קסטל משם יורד הגבול עד לים דרך נחל שורק.
לקריאה נוספת

גרשון גליל, תהליכי התהוותו והתנחלותו של שבט יהודה, הקונגרס העולמי היהודי למדעי היהדות, 10, א, תשמ"ט–1989, עמ' 1–8
הערות שוליים

1 2  ספר יהושע, פרק י"ד, פסוקים ו'–י"ד
↑  ספר יהושע, פרק א', פסוק י"ב
↑  ספר יהושע, פרק ט"ו, פסוקים י"ג–כ'
↑  ספר יהושע, פרק ט"ו, פסוקים כ"א–ס"ב
↑  ספר יהושע, פרק ז'
↑  גרשון גליל, עולם התנ"ך: יהושע, תל אביב, דוידזון עתי, 1996, עמ' 137
↑  גרשון גליל, עולם התנ"ך: יהושע, תל אביב, דוידזון עתי, 1996, עמ' 140
↑  שמואל אחיטוב, מקרא לישראל: יהושע, ירושלים, מאגנס, 1995, עמ' 240–241
| ספר יהושע |
| --- | --- | --- |
| הכניסה לארץ | שליחת המרגלים ליריחו • מעבר הירדן • ברית המילה בגלגל • מפגש יהושע עם המלאך |  |
| כיבוש הארץ | מלחמת יריחו • מעשה עכן ולכידתו • כיבוש העי • מעמד הר גריזים והר עיבל • ברית הגבעונים • מלחמת מלכי הדרום • שמש בגבעון דום • מלחמת מלכי הצפון |  |
| חלוקת הארץ לשבטים | נחלת שבט ראובן • נחלת שבט שמעון • נחלת שבט יהודה  (רשימת ערי יהודה) • נחלת שבט יששכר • נחלת שבט זבולון • נחלת שבט דן • נחלת שבט נפתלי •  נחלת שבט גד • נחלת שבט אשר • נחלת שבט אפרים • נחלת שבט מנשה •  נחלת שבט בנימין • ערי הלויים • ערי המקלט |  |
| סיום ספר יהושע | מזבח שניים וחצי השבטים • נאום יהושע • הברית בשכם |  |
| דמויות בספר יהושע | יהושע בן נון • רחב • עכן בן כרמי • אדני צדק • הוהם מלך חברון • דביר מלך עגלון • יפיע מלך לכיש • פראם מלך ירמות • הורם מלך גזר • יבין מלך חצור • כלב בן יפונה • אלעזר הכהן • עתניאל בן קנז • עכסה |  |
נטליה מולצ'נובה

| --- | --- |

נטליה מולצ'ובה, באליפות העולם בצלילה חופשית, 2009
 לידה:  8 במאי 1962 אופה, ברה"מ 
 נהרגה:  2 באוגוסט 2015 (בגיל 53) פורמנטרה, ספרד 
 מידע כללי
 מדינה:  רוסיה 
 molchanova.ru
 ספורט
 ענף ספורט:  צלילה חופשית
 
נטליה מולצ'נובה (ברוסית: Наталья Вадимовна Молчанова, נולדה ב-8 במאי 1962 - 2 באוגוסט 2015) הייתה צוללת חופשית רוסיה, המעוטרת ביותר בהיסטוריה עם 22 מדליות זהב באליפויות עולם, מהם 20 אישיות ו-2 קבוצתיות וקבעה 40 שיאי עולם, שיא עולם לגברים ונשים, 125 מטר.
נחשבת לדעת רבים כצוללנית החופשית הטובה בכל הזמנים בשל הישגיה ושיאיה העולמיים.
ביוגרפיה

מולצ'נובה נולדה באופה, בירת הרפובליקה הבשקירית.
באליפות העולם בצלילה חופשית שנערכה במריבור, סלובניה, בשנת 2007 התוצאה שקבעה מולצ'נובה בעצירת נשימה סטטית, הייתה טובה מזו של הגברים.
ב-25 בספטמבר 2009, הייתה מולצ'נובה לאישה הראשונה בהיסטוריה שצללה במשקולות קבועות לעומק של יותר מ-100 מטר, בצלילה של 101 מטר. היא האישה הראשונה שצללה בנשימה אחת דרך החור הכחול בדהב, מצרים.
מולצ'נובה נעלמה בצלילה חופשית ליד האי פורמנטרה, ספרד ב-2 באוגוסט 2015 וההשערה היא שטבעה בזרם חזק.
משפחתה

בנה, אלכסיי מולצ'נוב, אף הוא אלוף עולם בצלילה חופשית ושיאן עולם.
נג'יב רזאק

חאג'י מוחמד נג'יב בין טון חאג'י עבדול רזאק (במלאית: Dato' Sri Haji Mohammad Najib bin Tun Haji Abdul Razak; בכתב ג'אווי: نجيب تون عبد الرزاق; נולד ב-23 ביולי 1953 בקואלה ליפיס, פהנג) הוא פוליטיקאי מלזי, שכיהן בתפקיד ראש ממשלת מלזיה החל מ-3 באפריל 2009 ועד 10 במאי 2018.
נג'יב רזאק היה ראש הממשלה השישי של ארצו והוא נבחר במקום קודמו, עבדאללה אחמד בדאווי. הוא כיהן כיושב ראש "הארגון הלאומי המלזי המאוחד", המפלגה השמרנית הלאומית המובילה בקואליציה השלטת במלזיה - "בריסן נסיונל" (החזית הלאומית). מפלגה זו מנהיגה את מלזיה מאז הכרזת עצמאותה בשנת 1957.
ב-3 ביולי 2018 נעצר בהוראת הוועדה המלזית נגד השחיתות. ביולי 2020 הוא נידון ל-12 שנות מאסר.
ביוגרפיה > ילדותו וצעירותו

נג'יב רזאק נולד בשנת 1953 כבנו הבכור של עבדול רזאק חוסיין, ראש הממשלה השני (1970 - 1976), ואחיינו של חוסיין און, ראש הממשלה השלישי של מלזיה העצמאית. יש לו שורשים במשפחת המלוכה של ממלכת גווה של בני האתניה מקאסאר בדרום האי סולאווסי, המהווה בימינו חלק מאינדונזיה.
נג'יב קיבל חינוך יסודי ותיכוני בבית הספר סנט ג'ון (St. John’s Institution) בקואלה לומפור. לאחר מכן למד במכללת מלוורן בווסטרשייר באנגליה, משם עבר ללימוד באוניברסיטת נוטינגהאם בה סיים בשנת 1974 תואר ראשון בכלכלה תעשייתית. בשובו למלזיה עבד ב"בנק נגארה מלזיה". מאוחר יותר עבד בקונצרן המחצבים פטרונס.
ביוגרפיה > הקריירה הפוליטית

הוא נבחר לפרלמנט של מלזיה בשנת 1976 בגיל 22, כנציג של פקן, הבירה המלכותית של סולטנות פהנג, במושב שהתפנה בעקבות מות אביו. היה אז הצעיר מכל חברי הבית. בשנים 1982–1986 כיהן כ"מנטרי בסאר" - "שר גדול" - של פהנג. בשנת 1986 נכנס נג'יב לממשלתו של מאהאטיר מוחמד כשר התרבות, הנוער והספורט. המשיך לכהן כשר בממשלות שונות במהלך שנות ה-1980-שנות ה-1990, לרבות כשר ההגנה וכשר החינוך. ב-7 בינואר 2004 היה לסגן ראש הממשלה לצד ראש הממשלה עבדאללה אחמד בדאווי. אחרי שבדאווי איבד קולות רבים בבחירות בשנת 2008, נג'יב החליף אותו בראש קואליציית המפלגות "באריסן נסיונל". תחת הנהגת נג'יב, באריסן נסיונל ניצחה בבחירות בשנת 2013, אם כי לראשונה בתולדות מלזיה, האופוזיציה זכתה ברוב קולות האזרחים המצביעים.